Nagykanizsa - Törvénykezési szünet és munkaszüneti nap a bíróságokon - 8800.hu
Aktuális | 2014. július 14. | 05:33:19 | 8800.hu
Törvénykezési szünet és munkaszüneti nap a bíróságokon
2014. július 16. napjával a bíróságokon egy hónapos ítélkezési szünet veszi kezdetét, mely augusztus 19. napjáig tart.
A nyári tárgyalásmentes időszakot 1998-ban vezették be. Hosszú évek tapasztalata azt mutatta, hogy ezekre a hetekre szinte felesleges tárgyalást kitűzni. Az ügyfelek és a jogi képviselők szabadságukat töltik, így nem tudnak megjelenni a tárgyalásokon, a bírónak pedig – méltányosságból – kötelessége elfogadni az ilyen mulasztásokat. Az elmúlt évek gyakorlata alapján a bíróságokon a nyári szabadságok kiadására ezen időszakban kerül sor.
Idén július 15-én, kedden csakúgy mint országosan mindenhol, a Zala megyében működő bíróságokon (Zalaegerszeg, Nagykanizsa, Keszthely, Lenti) is munkaszüneti nap lesz a “Bíróságok Napja” alkalmából. Ezt követően pedig megkezdődik a július 16-től augusztus 19-ig tartó törvénykezési szünet, mely alatt a bíróságok – néhány kivételtől eltekintve – nem tárgyalnak. Némely ügyben azonban az ítélkezési szünetben is sor kerülhet tárgyalásra. Így például az előállítás, az előzetes letartóztatás, a gyorsított, valamint a rövid határidőhöz kötött polgári, munkaügyi, közigazgatási és gazdasági tárgyú eljárások, illetve végrehajtások kapcsán tartanak tárgyalásokat, meghallgatásokat.
Folyamatosan működik a cégbíróság is. A kezelőirodák nyitva tartanak, az ügyfelek benyújthatják a beadványaikat és betekinthetnek az iratokba.
A szünet alatt megszakítás nélkül működik a mediáció a bíróságon. A peres eljárásnál lényegesebben gyorsabb és rugalmasabb, semleges harmadik személy részvételével zajló közvetítői eljárással a felek kölcsönösen kedvező megállapodásra juthatnak.
(A mediációról az alábbi linken talál részletesebb információkat: http://birosag.hu/allampolgaroknak/mediacio/birosagi-kozvetitoi-eljaras )
A bíróságok épületeinek és kezelőirodáinak nyitvatartási rendje a törvénykezési szünet alatt változatlan, az alábbi rend szerinti:
Hétfő-csütörtök 09:00-11:00, Péntek 08:00-15:00
Kezelőirodák
hétfő csütörtök 09:00-11:00, Péntek 08:00-15:30
Hétfő-csütörtök 08:00-11:00, Péntek 08:00-15:30
Hétfő-csütörtök 09:00-11:00, Péntek 08:00-15:30
Itt részletesebben tájékozódhat: http://zalaegerszegitorvenyszek.birosag.hu
Címkék: Bíróság, ítélkezési szünet
Ma munkaszüneti nap, holnaptól pedig törvénykezési szünet a bíróságokon Megkezdődött a nagykanizsai vendéglátóhelyek fenyegetőinek bírósági pere Határzár – A hétvégén kerülhet az első büntetőügy a Zalaegerszegi Járásbíróságra Börtönre ítéltek egy férfit, mert meztelenkedésre bírt rá gyerekeket